text: राष्ट्रपति ने कहा कि भोजन के बारे में यह अधिकार आधारित नजरिया तभी सफल हो सकता है जब भारत में कृषकों और कृषि पर अधिक ध्यान दिया जाए। प्रो. एम. एस. स्वामिनाथन की अध्यक्षता में, राष्ट्रीय कृषक आयोग ने हरित क्रांति को सतत् हरित क्रांति में बदलने के लिए बहुमूल्य सिफारिशें दी हैं जिसके फलस्वरूप सतत् रूप से उच्च उत्पादकता प्राप्त होती रहेगी और इससे संबद्ध पारिस्थितिकीय नुकसान भी नहीं होंगे।